Utviklingen av K-15-missilet begynte på slutten av 1990-tallet med hensikt å bygge et ballistisk missil som kunne avfyres fra de atomdrevne ubåtene i Arihant-klassen i den indiske marinen. Sagarika har en lengde på 10 meter, en diameter på 0,74 meter, veier 17 tonn og kan ta en nyttelast på opptil 1 000 kg over en avstand på 700 km. Det ble utviklet ved DRDOs missilkompleks i Hyderabad. Utviklingen av den undersjøiske oppskytningsrampen, kjent som Project 420, ble fullført i 2001 og overlevert til den indiske marinen for utprøving. Oppskytningsrampen er utviklet ved Hazira i Gujarat.